Document ID: /roh_data/filtered/fineweb-2-filterrobots_roh.jsonl.gz/25368

Ulteriurs temas èn stads l’economia e la politica da daners. Latiers èsi surtut ì per las numerusas famiglias polaccas ch’han prendì si credits en Svizra ed han ussa fadia da pajar enavos quels. Radund 500’000 persunas avevan prendì sin ina ipoteca dal 2007 fin il 2008, perquai ch’ils tschains eran uschè bass. Dapi lura è il franc però vegnì per 80% pli ferm envers la valuta polacca zloty.
Il pli impurtant partenari economic da l'Europa centrala
Ils ultims onns è la Pologna daventada in impurtant partenari da la Svizra. Il volumen da commerzi dals dus pajais munta a 3,8 milliardas francs. Las investiziuns directas da la Svizra en la Pologna muntan a 6 milliardas francs. Cunquai saja la Pologna il pli impurtant partenari economic da l’Europa centrala, scriva l’uffizi federal per fatgs da l’exteriur.
RR novitads 18:00